
[bookmark: _Toc128473019]Uvod 
Plan razvoja Osječko-baranjske županije za razdoblje do 2027. godine ("Županijski glasnik" broj 3/22. - u daljnjem tekstu: Plan razvoja) je temeljni srednjoročni akt strateškog planiranja kojim se definiraju posebni ciljevi za provedbu strateških ciljeva iz Nacionalne razvojne strategije Republike Hrvatske za razdoblje do 2030. godine (u daljnjem tekstu: NRS 2030) te sektorskih i višesektorskih strategija. Plan razvoja donosi se u skladu s načelom partnerstva i suradnje u svrhu definiranja smjera daljnjeg razvoja Osječko-baranjske županije (u daljnjem tekstu: OBŽ) te osiguravanja strateške podloge za upravljanje razvojem sukladno potrebama stanovnika uz učinkovito i održivo korištenje raspoloživih resursa. Strateški ciljevi javnih politika kojima se doprinosilo provedbom mjera utvrđenih u Planu razvoja u 2025. godini preuzeti su iz NRS 2030.
Obveza izrade i podnošenja godišnjeg izvješća o provedbi planova razvoja propisana je odredbama Zakonom o sustavu strateškog planiranja i upravljanja razvojem Republike Hrvatske ("Narodne novine" broj 123/17. i 151/22.) i podzakonskih akata[footnoteRef:1], a rok za izradu i javnu objavu godišnjeg izvješća je 31. ožujka tekuće godine za prethodnu godinu. Godišnje izvješće o provedbi Plana razvoja Osječko-baranjske županije za razdoblje do 2027. godine je izvješće o napretku u provedbi posebnih ciljeva i ostvarivanja pokazatelja ishoda iz Plana razvoja koje OBŽ, u suradnji s nadležnim regionalnim koordinatorom, Javnom ustanovom Županijskom razvojnom agencijom Osječko-baranjske županije, izrađuje i javno objavljuje, u skladu s Uputama Koordinacijskog tijela u sustavu strateškog planiranja i upravljanja razvojem Republike Hrvatske. Ovo Godišnje izvješće izrađeno je za razdoblje u trajanju od 1. siječnja do 31. prosinca 2025. godine.  [1:  Uredba o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave ("Narodne novine" broj 37/23.) i Pravilnik o rokovima i postupcima praćenja i izvješćivanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave ("Narodne novine" broj 44/23.).] 

Godišnje izvješće sadrži pregled stanja u upravnom području, opis napretka u provedbi mjera te opisuje doprinos mjera u ostvarenju ciljeva javnih politika, s pobrojanim najvažnijim rezultatima koje je OBŽ ostvarila tijekom izvještajnog razdoblja. Pritom je naglasak na rezultatima koji donose korist građanima i od većeg su značaja za društvo u cjelini. 
U promatranom izvještajnom razdoblju na području Republike Hrvatske i OBŽ-a održani su lokalni izbori te je formiran novi saziv Skupštine Osječko-baranjske županije, a za županicu je izabrana Nataša Tramišak. Izvan toga nije bilo značajnijih gospodarskih, društvenih i političkih promjena na području Republike Hrvatske i OBŽ-a. S druge strane, 2025. godinu obilježilo je nekoliko značajnih događanja na globalnoj razini koja su uzrokovala ekonomske i društvene šokove, a potencijalno će izazvati i dublju krizu: globalna inflacija i poremećaji u opskrbi, ratna zbivanja na teritoriju Europe i Bliskog istoka te gospodarske i sigurnosne posljedice koje iz njih proizlaze te poremećaji izazvanim porastom protekcionizma i geopolitičke fragmentacije. Navedeni događaji potencijalni su rizik daljnjim aktivnostima koje se poduzimaju u realizaciji posebnih ciljeva definiranih Planom razvoja. 
U društvenom kontekstu, OBŽ svoje djelovanje usmjerava na visoku kvalitetu života stanovnika kroz fokus na demografsku revitalizaciju i aktivne demografske mjere poput osiguravanja priuštivog stanovanja, aktivnosti i projekta u nizu javnih usluga, posebno odgoj, obrazovanje, zdravstvo, socijalnu skrb te poticanje aktivnog uključivanja u organizacije civilnog sektora, uz osiguravanje visokog stupnja infrastrukturne opremljenosti i brigu o zaštiti okoliša i prirode.
Poljoprivredna proizvodnja i prehrambena industrija najvažniji su sektori gospodarstva i nositelji razvoja OBŽ. Na njih se nadovezuje stočarstvo, drvna, kemijska i metalna industrija, proizvodnja papira, strojeva, građevinskih materijala, a zadnjih godina intenzivno se razvijaju turizam i IKT industrija. Zbog kapaciteta i osobito razvojnih potencijala tih djelatnosti, kao što su dobar geoprometni položaj i infrastruktura ovog područja, OBŽ može biti vrlo zanimljiva investitorima. U tom pogledu, posebnu važnost imaju infrastrukturni objekti poput Regionalnog distribucijskog centra za voće i povrće i Poslovnog parka Gospodarskog centra.
Održiv razvoj OBŽ podrazumijeva učinkovito upravljanje uz poštivanje načela dugoročno održivog razvoja te očuvanje prirodnih i kulturnih vrijednosti. Kao temeljna načela razvoja izdvajaju se partnerstvo svih društvenih sektora, održivi gospodarski rast te ujednačen razvoj prostora ulaganjem u komunalnu i društvenu te gospodarsku infrastrukturu i ljudske resurse, učinkovitim korištenjem sredstava iz EU fondova za razvojne projekte na čitavom području županije.
Također, tijekom 2025. godine proveden je postupak srednjoročnog vrednovanja Plana razvoja, radi praćenja učinaka provedenih aktivnosti. Rezultati pokazuju da se Plan razvoja uspješno provodi, većina pokazatelja je iznad 50 % ostvarenja, dio ciljanih vrijednosti za 2027. već je dosegnut ili premašen, a projekti i mjere doprinose razvoju županije unatoč pojedinim izazovima s izvorima podataka i s osiguravanjem financiranja dijela strateških projekata.
[bookmark: _Toc128473020]Izvješće o provedbi posebnih ciljeva 	

Izvješće o provedbi posebnih ciljeva Plana razvoja strukturirano je u 14 tematskih cjelina, pri čemu svaki posebni cilj sadrži dva osnovna dijela: tablični prikaz ostvarenih vrijednosti pokazatelja ishoda i detaljni opis napretka u provedbi pojedinoga posebnog cilja tijekom izvještajnog razdoblja.	

Prikaz ostvarenih vrijednosti pokazatelja ishoda uključuje početnu vrijednost (podatci iz razdoblja 2017.-2021. godine ovisno o pokazatelju), ciljnu vrijednost koja se planira postići do 2027. godine te ostvarenu vrijednost s naznakom godine na koju se podatak odnosi. Opis napretka u provedbi obuhvaća analizu trenda pojedinoga pokazatelja, kontekstualizaciju rezultata te pregled ključnih aktivnosti i projekata koji doprinose ostvarenju postavljenog cilja.

U opisu napretka osobita se pozornost posvećuje strateškim projektima predviđenim Planom razvoja, s obzirom na njihov značajan doprinos ostvarenju razvojnih ciljeva OBŽ. Navedeni su projekti u nadležnosti OBŽ ili povezanih tijela, kao i projekti u nadležnosti drugih nositelja koji se provode na području županije (jedinice lokalne samouprave, javna poduzeća, sveučilišta, vjerske institucije i dr.), bez obzira na godinu u kojoj je postignuće ostvareno ili se očekuje postizanje. Time se osigurava cjelovit pregled razvojnih aktivnosti koje oblikuju budućnost županije, neovisno o nositelju provedbe ili vremenskom okviru realizacije.
[bookmark: _Toc128473021]1. Podrška demografskoj revitalizaciji i osnaživanje obitelji 
[bookmark: _Toc128473022]1.1. Ostvarene vrijednosti pokazatelja ishoda
	Pokazatelj ishoda
	Početna vrijednost
	Ciljna vrijednost
	Ostvarena vrijednost (godina podatka)

	Postotak stanovništva od 0 do 14 godina u ukupnom stanovništvu
	14,3% (2017.)
	> 15%
	13,62% (2024.)

	Iznos isplaćenih potpora za novorođenu djecu
	2.141.000,00 HRK (284.159,53 EUR) (2020.)
	> 2.500.000,00 HRK
(331.807,02 EUR)
	332.000,00 EUR
(2025.)

	Saldo ukupne migracije, po županiji
	–948 (2020.)
	> 0
	-314 (2024.)




[bookmark: _Toc128473023]1.2. Opis napretka u provedbi posebnog cilja 1 
Podrška demografskoj revitalizaciji i osnaživanje obitelji snažno ovise o ukupnim demografskim trendovima na području županije, koji su, prema pokazateljima, kao i prethodne tri godine nastavili s negativnim trendom uz određeni napredak u odnosu na godišnje izvješće za 2024. godinu. 
Naime, podaci pokazuju da je udio najmlađeg stanovništva (od 0-14 godina) prema procjeni stanovništva u OBŽ u 2025. smanjen u odnosu na godišnje izvješće za 2024. godinu (13,62% u odnosu na 13,75%), a prema zadnjim dostupnim podacima DZS-a o migraciji stanovništva u inozemstvo ili u drugu županiju 2024. godine otišlo je 314 osoba više od novodoseljenih osoba (što je nastavak trenda smanjenja odlazaka u odnosu na dolazak, što dokazuju podaci MUP-a prema kojima saldo ukupne migracije u OBŽ iznosi +394 u 2025. godini). S druge strane, u 2025. godini značajno je povećan iznos isplaćenih potpora koje su u proračunu OBŽ namijenjene za novorođenu djecu, što je rezultat jačanja fokusa na demografsku revitalizaciju i aktivne demografske mjere.
OBŽ naime, aktivno nastoji svojim politikama utjecati na zadržavanje stanovništva u mjeri u kojoj je to moguće s obzirom na njezinu nadležnost (npr. kroz demografske mjere poput osiguravanja priuštivog stanovanja obiteljima), no najveći teret javnih politika usmjerenih na demografsko očuvanje i rast leži na nacionalnoj razini i na jedinicama lokalne samouprave. Stoga, uklanjanje rizika depopulacije najvažniji je cilj javnih politika na svim razinama i zahtijeva sinergijsko djelovanje svih dionika razvoja.
Preduvjeti za smanjenje demografskog pada leže u sveukupnom gospodarskom i društvenom razvoju, kako OBŽ, tako i Hrvatske te je preokretanje trenda depopulacije potrebno tražiti kroz postizanje ostalih posebnih ciljeva u Planu razvoja, kao i strateških ciljeva u NRS 2030. 
Ukupno je iz Proračuna OBŽ u 2025. godini na realizaciju posebnog cilja 1 utrošeno 1.330.175,26  eura. 
[bookmark: _Toc128473024][bookmark: _Hlk159334492]

2. Razvoj i unaprjeđenje sustava zdravstva i socijalne skrbi 
[bookmark: _Toc128473025]2.1. Ostvarene vrijednosti pokazatelja ishoda
	Pokazatelj ishoda
	Početna vrijednost
	Ciljna vrijednost
	Ostvarena vrijednost (godina podatka)

	Gustoća liječnika na 10.000 stanovnika
	34,36 (2018.)
	> 37
	46,62 (2026.)

	Rashodi za socijalnu zaštitu JLP(R)S, po stanovniku
	224,24 HRK 
(29,76 EUR) (2020.)
	> 244,00 HRK
(32,38 EUR)
	44,92 EUR (2025.)

	Broj domova za starije osobe
	12 (2021.)
bez obiteljskih domova
	> 15
bez obiteljskih domova
	20 (2025.)
bez obiteljskih domova


[bookmark: _Hlk159415359]
[bookmark: _Toc128473026]2.2. Opis napretka u provedbi posebnog cilja 2 
Sukladno podacima, ostvaren je značajan napredak u provedbi posebnog cilja 2. Razvoj i unaprjeđenje sustava zdravstva i socijalne skrbi. Prema podacima iz Atlasa liječništva iz 2026. godine, Osječko-baranjska županija je 2025. godine imala 46,62 liječnika na 10.000 stanovnika, što je porast u odnosu na prethodne godine, najvjerojatnije povezan s činjenicom da je liječnicima omogućen rad i nakon mirovine, vidljivo po broju aktivnih liječnika starijih od 65.
Prema podacima, u OBŽ su rasli rashodi za socijalnu zaštitu po stanovniku u odnosu na početnu vrijednost pokazatelja, te su zajedno s brojem domova za starije osobe porasli u 2025. godini i prestigli ciljnu vrijednost za 2027. godinu. Valja napomenuti da je od 20 domova tri osnovao OBŽ, devet ustanova privatni osnivači, šest trgovačka društva, a dva su osnovali obrtnici. Napominjemo da ovdje nisu uključeni obiteljski domovi koji pružaju uslugu smještaja starijim osobama, s obzirom da je promjenom zakonodavstva predviđena njihova postupna transformacija u ustanove, trgovačka društva ili obrte u narednom razdoblju. 
Rizici s kojima se suočava OBŽ u postignuću ovog posebnog cilja jednaki su kao i u drugim županijama: starenje stanovništva i povećanje njegove ranjivosti, tj. broja osoba kojima je potrebna neka od usluga iz sustava socijalne skrbi. U tom pogledu, na području OBŽ ulažu se značajna sredstva i u sustav zdravstva i u sustav socijalne skrbi te se planiraju daljnja ulaganja u infrastrukturu i ljudske potencijale. 
Sukladno tome, OBŽ u području socijalne skrbi provodi nekoliko projekata od strateškog značaja kao što su izgradnja Centra za starije osobe Našice u kojem sudjeluje kao partner Gradu Našicama radi osiguravanja dodatnog smještajnog kapaciteta za nepokretne korisnike i korisnike koji boluju od Alzheimera i drugih demencija te izvaninstitucionalne socijalne usluge. Centar za starije osobe Našice investicija je vrijedna gotovo 11,8 milijuna eura i pružiti će skrb za 127 korisnika treće i četvrte kategorije, među kojima i za osobe s demencijom za koje će biti osigurano 10 kreveta. Planirani rok završetka izgradnje je lipanj 2026. godine. Također, planiraju se dodatni smještajni kapaciteti i izvaninstitucionalne usluge u Osijeku za osobe oboljele od Alzheimerove bolesti u Domu za starije i nemoćne osobe Osijek[footnoteRef:2]. Povećanje institucionalne skrbi za starije osobe te istovremeno jačanje procesa deinstitucionalizacije za ostale korisnike sustava socijalne skrbi se reflektira i u trogodišnjem Socijalnom planu OBŽ koji je bio u provedbi tijekom 2025. godine. [2:  Strateški projekt 2. važan za razvoj OBŽ, iz nadležnosti OBŽ ili povezanih tijela, Plan razvoja, str. 101.] 

U području zdravstvene skrbi, tijekom 2025. godine radila je Turistička ambulanta, planira se gradnja dnevnih bolnica i dnevnih kirurgija KBC Osijek, ulaganje u podizanje razine kvalitete usluga OŽB Našice te gradnja nove zgrade Zavoda za hitnu medicinu OBŽ. Centar za kontrolu komaraca[footnoteRef:3] se kao strateški projekt, ukupne vrijednosti 6,1 milijuna eura, sufinancira iz EU fondova u iznosu od 80%. Riječ je o prvom projektu koji se provodi u okviru prekograničnog programa Interreg VI-A programa Hrvatska-Mađarska 2021.-2027. Ugovor za izvođenje radova je potpisan u siječnju 2026. godine te je provedba projekta u tijeku. Također, krajem 2023. godine dovršena je i izrada projektno-tehničke dokumentacije za izgradnju novog Kliničko bolničkog centra Osijek[footnoteRef:4]. Ministarstvo prostornoga uređenja, graditeljstva i državne imovine i KBC Osijek potpisali su ugovor o darovanju 120.000 m2 državnog zemljišta za njegovu izgradnju, a zaključak Vlade u iznosu od 854 milijuna eura nalazi se na radnim tijelima i uskoro se očekuje njegovo donošenje čime bi provedba projekta izgradnje novog KBC mogla započeti. [3:  Strateški projekt 1. važan za razvoj OBŽ, iz nadležnosti OBŽ ili povezanih tijela, Plan razvoja, str. 100.-101.]  [4:  Strateški projekt 1. važan za razvoj OBŽ, čija provedba nije u nadležnosti OBŽ, Plan razvoja, str. 109.] 

[bookmark: _Toc128473027][bookmark: _Hlk159410986]Ukupno je iz Proračuna OBŽ u 2025. godini na realizaciju posebnog cilja 2 utrošeno 65.807.323,50 eura. Napomena: u ukupni financijski iznos nisu uključena decentralizirana sredstva za zdravstvene ustanove i ustanove socijalne skrbi, odnosno nešto više od 2,9 milijuna eura.



3. Razvoj i unaprjeđenje odgojno-obrazovne i znanstveno-istraživačke djelatnosti u funkciji gospodarstva i tržišta rada 
[bookmark: _Toc128473028]3.1. Ostvarene vrijednosti pokazatelja ishoda
	Pokazatelj ishoda
	Početna vrijednost
	Ciljna vrijednost
	Ostvarena vrijednost (godina podatka)

	Postotak stanovništva u dobi od 25 do 64 godine koji je završio visoko obrazovanje
	16,75% (2011.) 
	> 22%
	17,28% (2024.)

	Regionalna stopa nezaposlenosti
	11,39% (2021.)
	< 8%
	7,87% (2024.)

	Udio učenika korisnika centara kompetencije, u ukupnom broju učenika
	0% (školska godina 2020./2021.)
	> 5%
	11,69% (2025./26.)

	Bruto investicije u materijalnu i nematerijalnu imovinu u području "Obrazovanje" (prema NKD-u 2007.)
	994.950,00 HRK (132.052,56 EUR) (2020.)
	1.200.000,00 HRK
(159.267,37 EUR)
	243.818,00 EUR
(2024.)



[bookmark: _Toc128473029]3.2. Opis napretka u provedbi posebnog cilja 3 
Temeljem novog podatka o postotku visokoobrazovanog stanovništva u dobi od 25-64 godine, a prema Popisu stanovništva iz 2021. godine, došlo je do povećanja udjela visokoobrazovanih osoba u navedenoj dobnoj kohorti (s 15,1% na 17,28%). Pokazatelj regionalne stope nezaposlenosti odnosi se na širu regiju (NUTS II regija Panonska Hrvatska). Vidljivo je da je stopa nezaposlenosti smanjena u odnosu na 2021. godinu sukladno trendovima na razini cijele države, pri čemu valja napomenuti da nužno dolazi do sezonskih razlika u stopi nezaposlenosti pa ona u zimskom razdoblju raste, a u ljetnom opada. Također, ovime je postignuta i ciljana vrijednost planirana za 2027. godinu.
Kada je riječ o preostalim pokazateljima, iz podataka je vidljivo da značajan broj učenika s područja OBŽ koristi prednosti i sudjeluje u radu centara kompetencije, s obzirom na brojnost učenika u dvije srednje škole koje su takve centre razvile (Elektrotehnička i prometna škola Osijek i Ugostiteljsko-turistička škola Osijek). Riječ je o mjestima izvrsnosti kojima se unaprjeđuje kvaliteta obrazovanja jačanjem kompetencija nastavnika i modernizacijom obrazovnih programa. Također, bruto investicije u materijalnu i nematerijalnu imovinu u području "Obrazovanje" značajno su povećane u odnosu na početnu vrijednost, što je uzrokovano velikim investicijama u navedenom sektoru, osobito izgradnjom školskih objekata, poput I. gimnazije u Osijeku[footnoteRef:5]. Naime, tijekom 2025. godine dovršena je izgradnja i opremanje nove zgrade I. gimnazije koja je u školskoj godini 2025./2026. započela s radom. [5:  Strateški projekt 3. važan za razvoj OBŽ, iz nadležnosti OBŽ ili povezanih tijela, Plan razvoja, str. 101.-102.] 

OBŽ je prepoznala potrebu za dodatnim radom s darovitim i visokomotiviranim učenicima, stoga je 2018. godine u Elektrotehničkoj i prometnoj školi Osijek uspostavljen Centar izvrsnosti u sektoru elektrotehnike i računalstva. Zbog velikog interesa učenika za sudjelovanje u aktivnostima centra 2024. godine uspostavljeni su Centar izvrsnosti za umjetnu inteligenciju u Gimnaziji A. G. Matoša, Đakovo, Centar izvrsnosti za biologiju "Ljudsko tijelo savršen stroj" u Medicinskoj školi Osijek, Osijek, Centar izvrsnosti za primijenjenu informatiku u Srednjoj školi Isidora Kršnjavoga Našice, Našice te Centar izvrsnosti za kemiju u Tehničkoj školi i prirodoslovnoj gimnaziji Ruđera Boškovića, Osijek. Osnivanjem centara izvrsnosti OBŽ je svim osnovnim i srednjim školama županije učinila dostupnom mogućnost usvajanja novih i specifičnih znanja i vještina. Aktivnosti centara izvrsnosti namijenjene su  darovitim i visokomotiviranim učenicima u OBŽ. Također, radi razvoja potencijala darovitih, visokomotiviranih učenika, OBŽ je preuredila prostore OŠ J. Kozarac u Josipovcu Punitovačkom u suvremene STEM učionice, planetarij i zvjezdarnicu kroz projekt Regionalnog znanstvenog centra Panonske Hrvatske, ukupne vrijednosti 859.280,00 eura.
Kao županija u kojoj se nalazi jedno od najvećih sveučilišnih središta u Hrvatskoj, rizik od daljnjeg smanjenja broja visokoobrazovanih osoba u ukupnom stanovništvu, s iznimkom emigracije, nije velik. Sveučilište J. J. Strossmayera u Osijeku radi na unaprjeđenju postojećih i otvaranju novih studijskih programa u skladu s potrebama na tržištu. U skladu s time, 2024. godine je započeo strateški projekt izgradnje Znanstveno-istraživačkog centra elektrotehnike i računarstva u okviru FERIT-a[footnoteRef:6], ukupne vrijednosti gotovo 60 milijuna eura sufinanciranih iz Mehanizma za oporavak i otpornost i projekta DIGIT Svjetske banke, pripremljena je projektna dokumentacije za nastavak izgradnje i opremanje Sveučilište knjižnice i multimedijskog centra Osijek (SKIMCO)[footnoteRef:7], dok je projekt izgradnje Znanstveno-istraživačkog centra za vinovu lozu i vino Mandićevac[footnoteRef:8] započeo u svibnju 2024. godine prilagođen strateškim projektom ADAPTVitis, u sklopu prekograničnog Interreg VI-A IPA programa Hrvatska-Srbija 2021.-2027., vrijednosti 2,5 milijuna eura, u okviru kojeg će nastati budući Centar za prevenciju negativnih utjecaja klimatskih promjena u vinogradarstvu Mandićevac.  [6:  Strateški projekt 2. važan za razvoj OBŽ, čija provedba nije u nadležnosti OBŽ, Plan razvoja, str. 109.-110.]  [7:  Strateški projekt 3. važan za razvoj OBŽ, čija provedba nije u nadležnosti OBŽ, Plan razvoja, str. 110.]  [8:  Strateški projekt 4. važan za razvoj OBŽ, čija provedba nije u nadležnosti OBŽ, Plan razvoja, str. 110.-111.] 

[bookmark: _Hlk159489847]Valja spomenuti i provedbu četverogodišnjeg Programa za mlade OBŽ usvojenog u srpnju 2025. godine, koji je usmjeren mladima u dobi od 15-30 godina i pokriva pet područja: zdravlje, obrazovanje, rad, demografiju te aktivnost u zajednici, uz dva horizontalna prioriteta koja prožimaju sve mjere - inkluzija i mladi u ruralnim sredinama.  
Ukupno je iz Proračuna OBŽ u 2025. godini na realizaciju posebnog cilja 3 utrošeno 160.289.269,28 eura. Napomena: u navedeni financijski iznos nisu uključena decentralizirana sredstva za osnovno i srednje školstvo koja iznose oko 12,2 milijuna eura.
[bookmark: _Toc128473030][bookmark: _Hlk159422744]4. Jačanje zajednice i civilnog društva u funkciji poticanja aktivnog i kvalitetnog života građana 
[bookmark: _Toc128473031]4.1. Ostvarene vrijednosti pokazatelja ishoda
	Pokazatelj ishoda
	Početna vrijednost
	Ciljna vrijednost
	Ostvarena vrijednost (godina podatka)

	Broj udruga civilnog društva na 10.000 stanovnika
	1,38 (2019.)
	> 1,5
	1,14 (2025.)

	Broj aktivnih udruga na području županije
	3.820 (2021.)
	> 4.100
	2.871 (2025.)

	Rashodi za kulturu JLP(R)S, po stanovniku
	71,51 HRK (2020.)
(9,49 EUR)
	> 74,00 HRK
(9,82 EUR)
	14,94 EUR (2025.)

	Rashodi za sport JLP(R)S, po stanovniku
	17,69 HRK (2020.)
(2,35 EUR)
	> 19,50 HRK
(2,59 EUR)
	6,86 EUR (2025.)

Pokazateljima odabranima za ostvarenje posebnog cilja 4 Jačanje zajednice i civilnog društva u funkciji poticanja aktivnog i kvalitetnog života građana mjeri se razina komunikacija, kreacije, angažmana i solidarnosti u društvu, s obzirom da razvijeno civilno društvo ima važne funkcije kao što su praćenje rada javnog i privatnog sektora, zagovaranje prava građana i promicanje alternativa ustaljenim obrascima društvenog ponašanja. Većina podataka za OBŽ po predviđenim pokazateljima ishoda pokazuje napredak, s iznimkom pokazatelja koji se odnose na ukupan broj udruga i njihovu aktivnost na području OBŽ koji je u međuvremenu smanjen, i to većim dijelom zbog efikasnijeg postupka brisanja udruga iz registra od strane nadležnog tijela temeljem izmjena i dopuna Zakona o udrugama iz prosinca 2022. godine.
Kvaliteta života građana ogledava se i u njihovom sudjelovanju u kulturnom i sportsko-rekreativnom životu na području na kojem žive. Područne vlasti u tom pogledu imaju ulogu poticanja aktivnosti građana kroz ciljana ulaganja u njihove kulturne i sportsko-rekreativne aktivnosti, kao i u jačanje infrastrukture i broja i kvalitete djelatnika u navedenim područjima. U tom smislu je OBŽ značajno premašila planirane ciljne vrijednosti rashoda za kulturu i rashoda za sport. 
Kada je riječ o strateškim projektima predviđenim Planom razvoja u okviru provedbe ovog posebnog cilja, značajno je spomenuti projekt rekonstrukcije zgrade HNK u Osijeku[footnoteRef:9], planiran u okviru ITU mehanizma. Budući da u trenutnom ITU mehanizmu neće biti dovoljno sredstava za obnovu cijelog HNK, čeka se konačna odluka o mehanizmu i dinamici financiranja projekta. Rekonstrukcija postojeće zgrade Muzeja likovnih umjetnosti[footnoteRef:10] kroz projekt "Energetska obnova zgrade Muzeja likovnih umjetnosti", ukupne vrijednosti 1,35 milijuna eura krenula je s provedbom u travnju 2024. godine, s rokom završetka u lipnju 2026. godine. Radovi na energetskoj obnovi zgrade Muzeja likovnih umjetnosti su završeni te se čeka završni obračun i odobravanje troškova od nadležnih tijela.  Dovršen je i projekt izgradnje Športske dvorane za Osnovnu školu Miroslava Krleže Čepin[footnoteRef:11] u iznosu od 4,11 milijuna eura, projekt izgradnje Sportske dvorane Antunovac[footnoteRef:12] iz sredstava MRRFEU, OBŽ i općine Antunovac u vrijednosti od gotovo 1,9 milijuna eura, a nastavljen je i projekt rekonstrukcije i dogradnje Copacabane u Osijeku[footnoteRef:13] iz sredstava ITU mehanizma, čija prva faza je već dovršena. U pripremi i provedbi je i niz drugih projekata u području sportske infrastrukture diljem OBŽ. [9:  Strateški projekt 4. važan za razvoj OBŽ, iz nadležnosti OBŽ ili povezanih tijela, Plan razvoja, str. 102. U međuvremenu je OBŽ izašao iz vlasničke strukture HNK u Osijeku, zbog čega provedba projekata više nije u nadležnosti Županije.]  [10:  Strateški projekt 5. važan za razvoj OBŽ, iz nadležnosti OBŽ ili povezanih tijela, Plan razvoja, str. 102.]  [11:  Strateški projekt 6. važan za razvoj OBŽ, iz nadležnosti OBŽ ili povezanih tijela, Plan razvoja, str. 102.-103.]  [12:  Strateški projekt 5. važan za razvoj OBŽ, čija provedba nije u nadležnosti OBŽ, Plan razvoja, str. 111.]  [13:  Strateški projekt 6. važan za razvoj OBŽ, čija provedba nije u nadležnosti OBŽ, Plan razvoja, str. 111.] 

Uz sve navedeno, OBŽ je 2025. godine nastavila učinke postignute tijekom prethodne godine kada je bila proglašena Europskom regijom sporta. Titulu Europske regije sporta OBŽ je kvalitetno iskoristio te je tijekom 2025. godine stavio još snažniji naglasak na sport, izgradnju sportske infrastrukture, opremanje sportskih terena i podizanje kvalitete i uvjeta treniranja svih sportaša.   
Ukupno je iz Proračuna OBŽ u 2025. godini na realizaciju posebnog cilja 4 utrošeno 5.959.929,87 eura.
[bookmark: _Toc128473033][bookmark: _Hlk159417994][bookmark: _Hlk159413884]5. Unaprjeđenje sustava zaštite okoliša i održivog korištenja prirode te jačanje otpornosti i ublažavanje klimatskih promjena 
[bookmark: _Toc128473034]5.1. Ostvarene vrijednosti pokazatelja ishoda
	[bookmark: _Hlk159417970]Pokazatelj ishoda
	Početna vrijednost
	Ciljna vrijednost
	Ostvarena vrijednost (godina podatka)

	Zaštićena područja za biološku raznolikost: Direktiva o staništima
	20,45% površine (2021.)
	20,45% površine
	20,45% (2025.)

	Investicije u zaštitu okoliša
	95,2 milijuna HRK (12,6 milijuna EUR)
(2020.)
	> 150 milijuna HRK
(19,9 milijuna EUR)
	26,78 milijuna EUR (2024.)

Na području OBŽ nalazi se ukupno 18 zaštićenih područja u šest kategorija zaštite (Park prirode, Posebni rezervat ornitološki i zoološki, Regionalni park, Značajni krajobraz, Spomenik parkovne arhitekture i Spomenik prirode). Među najvrjednijim područjima za bioraznolikost u Hrvatskoj nalazi se Park prirode Kopački rit koji je uvršten na Popis Ramsarskih područja (područja zaštićena Konvencijom o vlažnim područjima od međunarodnog značaja) te je na listi programa IBAs (Important Bird Areas). Na području OBŽ prostire se i Prekogranični rezervat biosfere Mura-Drava-Dunav, koji je proglašen u rujnu 2021. godine u sklopu UNESCO-ova programa "Čovjek i biosfera" (MAB). Također, ekološka mreža Hrvatske zauzima oko 23% površine OBŽ, s ukupno 16 obuhvaćenih ekološke mreže - tri područja očuvanja značajna za ptice (POP) i 13 područja očuvanja značajnih za vrste i stanišne tipove (POVS).
Državni zavod za statistiku više ne prati investicije u području zaštite okoliša na razini županija te prema dostupnim podacima nije moguće odrediti koliko su one precizno iznosile za OBŽ u promatranom razdoblju. Podatak je dostupan za cjelokupnu Republiku Hrvatsku za 2024. godinu, a kada se podatak primijeni na OBŽ temeljem udjela bruto društvenog proizvoda u BDP-u na razini RH (podatak dostupan za 2020. godinu), ukupni iznos investicija u OBŽ porastao je za 53%. Kada bi bili dostupni noviji podaci o BDP-u županija, povećanje bi moglo biti i značajnije. 
OBŽ se Planom razvoja obvezala u sljedećem razdoblju raditi na smanjenju onečišćenja i unaprjeđenju kvalitete okoliša i prirode, učinkovito upravljati zaštićenim dijelovima prirode i ekološke mreže, promicati održivo upravljanje resursima i ulaganja u obnovljive izvore energije, energetsku obnovu i tranziciju, zelenu gradnju i urbanu zelenu infrastrukturu u svrhu povećanja energetske učinkovitosti, smanjenja emisija stakleničkih plinova i ublažavanja klimatskih promjena. U skladu s tom obvezom, OBŽ je u promatranom razdoblju izradila Izvješće o stanju okoliša na području Osječko-baranjske županije za razdoblje od 2021. do 2024. godine, a u prosincu 2025. godine pokrenut je postupak jednostavne nabave usluge izrade Programa odvojenog prikupljanja otpada kao Priloga Plana gospodarenja otpadom (PGO OBŽ). Osim toga, izrađen je i Akcijski plan energetske učinkovitosti OBŽ za razdoblje od 2025.-2027. godine, te je nastavljen proces monitoringa i istraživanja u Posebnom ornitološkom rezervatu Podpanj.
Ukupno je iz Proračuna OBŽ u 2025. godini na realizaciju posebnog cilja 5 utrošeno 739.893,34 eura.
[bookmark: _Toc128473036][bookmark: _Hlk159420870]6. Razvoj lokalne i regionalne infrastrukture radi unaprjeđenja kvalitete života s ciljem ekološke i energetske tranzicije 
[bookmark: _Toc128473037]6.1. Ostvarene vrijednosti pokazatelja ishoda
	Pokazatelj ishoda
	Početna vrijednost
	Ciljna vrijednost
	Ostvarena vrijednost (godina podatka)

	Stanovništvo priključeno na javnu vodoopskrbu
	98,5% (2019.)
	> 99,5%
	92,60% (2024.)

	Stupanj recikliranja komunalnog otpada 
	17,3% (2019.)
	> 40%
	40,90% (2024.)

	Finalna potrošnja energije u kućanstvima po stanovniku
	6,74 MWh (2018.)
	< 6,4 MWh 
	6,91 MWh (2024., ekstrapolirano iz 
podataka za RH)

Ovaj posebni cilj se odnosi na izgradnju i unaprjeđenje komunalne infrastrukture radi unaprjeđenja kvalitete života, poput vodovoda, otpadnih voda, gospodarenja otpadom, opskrbe energijom, toplinarstva, cestogradnje i slično. Među najvažnijim područjima je pitanje vodoopskrbe i odvodnje otpadnih voda, pri čemu podaci pokazuju da je 92,60% stanovnika OBŽ priključeno na javni vodoopskrbni sustav. Riječ je o povećanju u odnosu na prethodnu godinu, no o manjem postotku u odnosu na početnu vrijednosti iz 2019. godine, što je posljedica promjene metodologije nadležnog tijela. Naime, sukladno direktivama Vijeća i Komisije EU o kvaliteti vode namijenjene za ljudsku potrošnju, uvršteni su samo oni priključci koji su ispunjavali parametre za provjeru sukladnosti vode za ljudsku potrošnju.[footnoteRef:14] Dio izmjena tiče se i reforme vodno-komunalnog sektora, tj. ustrojavanja jedinstvenih javnih isporučitelja vodnih usluga tijekom 2024. godine, što bi trebalo doprinijeti racionalizaciji poslovanja, modernizaciji infrastrukture i kvalitetnijim upravljanjem sustavom. U 2025. godini u tijeku je bilo i nekoliko projekata unaprjeđenja vodnokomunalne infrastrukture u aglomeracijama na području OBŽ.  [14:  Stupanjem na snagu novoga Zakona o vodi za ljudsku potrošnju ("Narodne novine" broj 30/23.), u hrvatsko je zakonodavstvo preuzeta Direktiva (EU) 2020/2184 Europskog parlamenta i Vijeća od 16. prosinca 2020. o kvaliteti vode namijenjene za ljudsku potrošnju (preinaka) (Tekst značajan za EGP) (SL L 435, 23.12.2020.). Temeljem Zakona, donesena su i četiri pravilnika, uključujući Pravilnik o parametrima sukladnosti, metodama analiza i monitorinzima vode namijenjene za ljudsku potrošnju ("Narodne novine" broj 64/23. i 88/23.) koji uređuje parametre sukladnosti vode namijenjene za ljudsku potrošnju i njihove vrijednosti, vrste i opseg analiza uzoraka te učestalost uzimanja uzoraka vode za provedbu monitoringa, vrste i opseg analiza te broj potrebnih uzoraka vode u svrhu ispitivanja njezine zdravstvene ispravnosti u građevinama prije izdavanja uporabne dozvole, metode uzorkovanja i analize te mjesta uzorkovanja. ] 

Drugo važno područje tiče se unaprjeđenja postojećeg sustava gospodarenja komunalnim otpadom, u okviru kojeg je planirano smanjenje ukupne količine proizvedenog komunalnog otpada, unaprjeđenje sustava za odvojeno sakupljanje, smanjenje udjela biootpada u komunalnom otpadu i količine otpada koji se odlaže na odlagališta te uspostave Regionalnog centra gospodarenja otpadom Orlovnjak kao okosnice za uspostavu cjelovitog sustava gospodarenja otpadom. U 2024. godini prema Izvješću o komunalnom otpadu Ministarstva zaštite okoliša i zelene tranzicije stopa recikliranja[footnoteRef:15] komunalnog otpada za OBŽ iznosila je 40,90% čime je ostvarena ciljna vrijednost, ali i razlika u odnosu na stopu iz 2023. godine, koja proizlazi ponajprije iz promjene metodologije izvještavanja. Naime, obrada i analiza podataka temeljila se na odredbama Zakona o gospodarenju otpadom, odnosno na novo primijenjenoj metodologiji usklađenoj s provedbenom odlukom Komisije i Direktivom Europskog parlamenta i Vijeća.[footnoteRef:16] Izmijenjena metodologija kod izračuna količina recikliranog otpada zahtijeva uključivanje količina koje su stvarno reciklirane odnosno bez nečistoća i neciljanih materijala koji su iz otpada izdvojeni prije ili tijekom samog postupka recikliranja. [15:  Stopa recikliranja komunalnog otpada nije jednaka stopi oporabe komunalnog otpada, koja je u 2024. godini za OBŽ iznosila 41,90%.]  [16:  Obrada i analiza podataka te izrada Izvješća o komunalnom otpadu za 2024. godinu temelji se na odredbama Zakona o gospodarenju otpadom ("Narodne novine" broj 84/21. i 142/23.) koji je stupio na snagu 31. srpnja 2021. godine. Navedeno se posebno odnosi na primjenu definicije javne usluge sakupljanja komunalnog otpada (u daljnjem tekstu: javna usluga) iz članka 64. ZGO, prema kojoj javna usluga sakupljanja komunalnog otpada (u daljnjem tekstu: javna usluga) podrazumijeva prikupljanje komunalnog otpada na području pružanja javne usluge putem spremnika od pojedinog korisnika i prijevoz i predaju tog otpada ovlaštenoj osobi za obradu takvoga otpada. Javna usluga uključuje sljedeće usluge: uslugu prikupljanja na lokaciji obračunskog mjesta korisnika usluge (miješanog komunalnog otpada, biootpada, reciklabilnog komunalnog otpada i glomaznog otpada jednom godišnje te uslugu preuzimanja otpada u reciklažnom dvorištu, uslugu prijevoza i predaje otpada ovlaštenoj osobi). Kod izračuna stope recikliranja komunalnog otpada primjenjuje se metodologija propisana Provedbenom odlukom Komisije (EU) 2019/1004 od 7. lipnja 2019. o utvrđivanju pravila za izračun, provjeru i dostavu podataka o otpadu u skladu s Direktivom 2008/98/EZ Europskog parlamenta i Vijeća te o stavljanju izvan snage Provedbene odluke Komisije C(2012) 2384.] 

Za ostvarenje cilja potrebna je infrastruktura koja potiče i olakšava odvojeno prikupljanje. Smanjenje količine otpada koja se u OBŽ odlaže na odlagalište smanjit će se provedbom Projekta izgradnje RCGO Orlovnjak[footnoteRef:17], za koji je u 2025. godini ishođena lokacijska dozvola, a objavljeno je i prethodno savjetovanje za njegovo projektiranje i izgradnju u sustavu EOJN. [17:  Strateški projekt 9. važan za razvoj OBŽ, iz nadležnosti OBŽ ili povezanih tijela, Plan razvoja, str. 104.  ] 

Kada je riječ o energetskom sektoru, podaci pokazuju da je u OBŽ finalna potrošnja energije u kućanstvima po stanovniku iznosila 6,91 MWh. Podatak se odnosi na 2024. godinu te je ekstrapoliran iz podataka o ukupnoj potrošnji energije u RH, sukladno broju kućanstava i stanovnika (Popis stanovništva 2021.), odnosno može se smatrati približnim, s obzirom da razvijeniji dijelovi države troše više energije u odnosu na manje razvijene. U području energetike OBŽ planira pratiti nastavak istraživanja geotermalnog potencijala[footnoteRef:18] za što je već izrađena studijsko-tehnička dokumentacija, što će ovisiti o interesu investitora i mogućnostima sufinanciranja te odlukama Agencije za ugljikovodike.  [18:  Strateški projekt 8. važan za razvoj OBŽ, iz nadležnosti OBŽ ili povezanih tijela, Plan razvoja, str. 103.-104.  ] 

Ukupno je iz Proračuna OBŽ u 2025. godini na realizaciju posebnog cilja 6 utrošeno 1.120.946,74 eura.
[bookmark: _Toc128473039][bookmark: _Hlk159422222]7. Razvoj i unaprjeđenje održive mobilnosti 
[bookmark: _Toc128473040]7.1. Ostvarene vrijednosti pokazatelja ishoda
	Pokazatelj ishoda
	Početna vrijednost
	Ciljna vrijednost
	Ostvarena vrijednost (godina podatka)

	Udio korisnika prometnih sredstava koji koriste OIE u odnosu na ukupni broj korisnika javnog prijevoza
	61% (2020.)
	> 80%
	55,32% (2025.)

	Broj prometnih nesreća
	2.057 (2019.)
	< 1.850
	1.383
(1-10/2025.)



[bookmark: _Toc128473041]7.2. Opis napretka u provedbi posebnog cilja 7 
Promet je okosnica za ostvarenje slobodnog kretanja osoba, usluga i robe te uvelike doprinosi svim gospodarskim i društvenim aktivnostima. OBŽ kroz posebni cilj 7 planira ulagati u unaprjeđenje sigurnosti i razvoj održivog prometnog i transportnog sustava, razvoj i unaprjeđenje čistog, učinkovitog i pristupačnog javnog prijevoza prelaskom na održivu i pametnu mobilnost te razvoj integriranog javnog prijevoza. U tom smislu ohrabruje podatak o značajnom smanjenju broja prometnih nesreća u 2025. godini za gotovo trećinu u odnosu na početnu vrijednost i za gotovo 35% u odnosu na 2024. godinu. Iako se podatak odnosi na prvih deset mjeseci promatranog razdoblja, s obzirom da još nisu dostupni podaci na godišnjoj razini, ukoliko se doda razmjeran iznos za studeni i prosinac, i dalje je riječ o smanjenju za petinu, odnosno četvrtinu u odnosu na početnu vrijednost i vrijednost iz 2024. godine.
U ovom području, prioritetne aktivnosti tiču se izgradnje suvremenih kolnika na svim cestama, dogradnje, rekonstrukcije i jačanja postojeće cestovne mreže, održavanja i izgradnje pješačko-biciklističkih staza, održavanja, obnove i modernizacije željezničke infrastrukture i poticanja prelaska s cestovnog na željeznički promet, izgradnje i uređenja vodnih putova i održavanja i izgradnje nove infrastrukture te konačno tehničkog, tehnološkog i sigurnosnog unaprjeđenja i gradnje novih građevina i površina s ciljem povećanja kapaciteta i razine usluge u postojećim zračnim lukama na području OBŽ. Među najvažnijim strateškim projektima u OBŽ nalazi se rekonstrukcija i proširenje Zračne luke Osijek[footnoteRef:19], koja je potpisala ugovor u rujnu 2023. godine o gradnji putničkog terminala uz investiciju više od 14,2 milijuna eura, dok je financiranje preostalih faza predviđeno Dodatkom 2 Razvojnog sporazuma. Projekt je trajao i u 2025. godini osiguravajuću time sigurnosno-prometne standarde, šengenski režim upravljanja granicama te energetsku učinkovitost. Isto tako, Lučka uprava Osijek je 2024. godine započela projekt izgradnje i rekonstrukcije južne obale u luci Osijek čiji je cilj razviti infrastrukturne projekte u području prijevoza unutarnjim plovnim putovima na sveobuhvatnoj TEN-T mreži, ukupne vrijednosti 3,1 milijuna eura iz sredstava EU (CEF) i proračuna Republike Hrvatske. U rujnu 2025. godine Vlada Republike Hrvatske usvojila je Prijedlog odluke o davanju suglasnosti Lučkoj upravi Osijek vezano za javnu nabavu za projekt izgradnje i rekonstrukcije Južne obale u luci Osijek. Projekt će se financirati u jednakim omjerima - 50% iz programa CEF II, a 50% iz Državnog proračuna Republike Hrvatske.  [19:  Strateški projekt 10. važan za razvoj OBŽ, iz nadležnosti OBŽ ili povezanih tijela, Plan razvoja, str. 104.  ] 

U području unaprjeđenja prometne infrastrukture, također valja spomenuti da je dovršetkom dionice od Belog Manastira do granice s Mađarskom, u potpunosti izgrađen i u listopadu 2025. godine u promet pušten hrvatski dio međunarodnog koridora Vc, čime je OBŽ dobila preduvjete da postane ključno prometno čvorište koje modernom autocestom izravno povezuje srednju Europu s Jadranskim morem, kada koridor bude u potpunosti dovršen.
Transformacija sektora prometa jedan je od ključnih elemenata niskougljičnog razvoja. Javni prijevoz potrebno je temeljiti na naprednim i optimalnim sustavima (unaprjeđenje dostupnosti sredstava prijevoza izgradnjom autobusnih stajališta i kolodvora, jačanje kapaciteta tramvajskog prometa i sl.), čiju srž čine tračnički sustavi (vlakovi, tramvaji) zbog ekoloških, energetskih i infrastrukturnih prednosti. Grad Osijek je 2022. godine pokrenuo 45 milijuna eura vrijedan infrastrukturni projekt modernizacije javnog prijevoza (od čega je iz fondova EU sufinancirano 75%). U okviru projekta je modernizirana podzemna kabelska mreža, gornja kontaktna mreža, gotovo 10 km tramvajske pruge, 23 tramvajske stanice, dvije ispravljačke stanice, a izgrađena je i jedna nova. S obzirom na to, podatak o udjelu korisnika prometnih sredstava koji koriste obnovljive izvore energije u odnosu na ukupni broj korisnika javnog prijevoza manji je u 2025. godini u odnosu na početnu vrijednost, budući da dio tramvajskog prometa još uvijek nije obnovljen. Završetkom EU projekta „Nabava novih niskopodnih tramvaja za potrebe modernizacije tramvajskog voznog parka u Osijeku“, gradu je isporučeno 10 novih niskopodnih tramvaja, vrijednih gotovo 25 milijuna eura. Projekt je financiran iz Nacionalnog plana oporavka i otpornosti, a u tijeku je i nabava dodatnih 10 tramvaja, čime će Osijek raspolagati s ukupno 20 novih vozila. Za projekt nabave 19 električnih autobusa, ukupne vrijednosti 16 milijuna eura potpisani su ugovori u veljači 2026. godine, a sve je financirano sredstvima NPOO-a. Usporedno s nabavom provodi se projekt izgradnje infrastrukture za punjenje električnih autobusa, vrijedan 2,15 milijuna eura, koji je također financiran sredstvima NPOO-a. Također, koncem 2023. godine dovršen je podvožnjak u Ulici sv. Leopolda Bogdana Mandića[footnoteRef:20], projekt od strateškog značaja za OBŽ ukupne vrijednosti 9,3 milijuna eura, a iste godine su Hrvatske Željeznice dovršile obnovu Kolodvora Osijek[footnoteRef:21], u što je uloženo oko 4 milijuna eura. [20:  Strateški projekt 13. važan za razvoj OBŽ, čija provedba nije u nadležnosti OBŽ, Plan razvoja, str. 114.]  [21:  Strateški projekt 10. važan za razvoj OBŽ, čija provedba nije u nadležnosti OBŽ, Plan razvoja, str. 113.] 

Ukupno je iz Proračuna OBŽ u 2025. godini na realizaciju posebnog cilja 7 utrošeno 294.945,00 eura.


[bookmark: _Toc128473042][bookmark: _Hlk159423333]8. Jačanje kapaciteta, spremnosti i otpornosti zajednice na rizike 

	Početna vrijednost
	Ciljna vrijednost
	Ostvarena vrijednost (godina podatka)

	Rashodi za civilnu zaštitu, po stanovniku
	10,54 HRK 
(1,40 EUR) (2020.)
	> 12,00 HRK
(1,59 EUR)
	2,14 EUR (2025.)



[bookmark: _Toc128473044]8.2. Opis napretka u provedbi posebnog cilja 8 
Krizne situacije, kao što su pandemija, potresi i elementarne nepogode povezane s klimatskim promjenama, ratna zbivanja, migracije stanovništva osobito prema zemljama EU i slično, ukazale su na potrebu jačanja cjelokupnog sustava prevencije i djelovanja u kriznim situacijama kako na nacionalnoj razini, tako i na području OBŽ. S obzirom da je nužnost unaprjeđivanja sustava prevencije i djelovanja te umreženosti i koordiniranosti dionika s ciljem poboljšanja responzivnosti na krizne situacije, pokazalo se da je već u prvoj godini provedbe premašena ciljna vrijednost odabranog pokazatelja ishoda, a isti trend nastavljen je i u 2025. godini. 
Uz očekivana ulaganja u potrebe provedbe aktivnosti civilne zaštite, zaštite od požara, Vatrogasne zajednice Osječko-baranjske županije i drugih društava vezanih uz unaprjeđenje zaštite i sigurnosti, osposobljeno je oko 440 članova dobrovoljnih vatrogasnih društva i zaposlenika za zaštitu na radu, a OBŽ je posvećen daljnjem jačanju kapaciteta jedinica lokalne i područne samouprave za postupanje u izvanrednim situacijama (poput prirodnih, ekoloških i tehničko-tehnoloških katastrofa) s ciljem zaštite ljudi i okoliša u pograničnom području.
Ukupno je iz Proračuna OBŽ u 2025. godini na realizaciju posebnog cilja 8 utrošeno 535.740,87 eura.





[bookmark: _Toc128473045][bookmark: _Hlk159422526]9. Razvoj i unaprjeđenje poslovnog okruženja te konkurentnosti i inovativnosti gospodarstva 
[bookmark: _Toc128473046]9.1. Ostvarene vrijednosti pokazatelja ishoda
	Pokazatelj ishoda
	Početna vrijednost
	Ciljna vrijednost
	Ostvarena vrijednost (godina podatka)

	BDP po stanovniku prema paritetu kupovne moći (EU28=100)
	47,5% (2021.) 
	> 60%
	52,00% (2023.)
(EU27=100)

	Udio zaposlenih u mikro, malim i srednjim poduzećima u ukupnom broju zaposlenih
	91,17% (2020.)
	> 93%
	83,01% (2024.)

	Izvoz dobara i usluga (u % BDP-a)
	4,5 mlrd. HRK (2020.)
(597 mil. EUR)
	> 7 mlrd. HRK
(929 mil. EUR)
	851,5 mil. EUR
(2024.)

	Bruto investicije u intelektualnu imovinu
	31.547.000 HRK (4.187.006,44 EUR) (2019.)
	> 50.000.000 HRK
(6.636.140,42 EUR)
	9.648.301,00 EUR
(2024.)



[bookmark: _Toc128473047]9.2. Opis napretka u provedbi posebnog cilja 9 
Razvoj i unaprjeđenje poslovnog okruženja te konkurentnosti i inovativnosti gospodarstva OBŽ zasniva se na gospodarskim prednostima OBŽ poput poljoprivrede, prerađivačke industrije, turizma i informacijsko-komunikacijskih tehnologija. Podaci pokazuju napredak u bruto društvenom proizvodu po stanovniku prema paritetu kupovne moći, koji je u 2023. godini (zadnja za koju su dostupni podaci) bio viši za 4,50% u odnosu na početnu vrijednost. Za očekivati je da je u 2025. godini taj postotak i porastao, što će biti vidljivo u sljedećim izvješćima o provedbi Plana razvoja. Također, u 2024. godini su značajno povećane bruto investicije u intelektualnu imovinu te su premašile i ciljnu vrijednost očekivanu u 2027. godini.
S druge strane, opao je udio zaposlenih u mikro, malim i srednjim poduzećima u odnosu na ukupan broj zaposlenih, budući da se povećao broj zaposlenih kod velikih poduzetnika. Međutim, porastao je izvoz dobara i usluga iz OBŽ (podaci iz 2024. godine), tako da je za 40 milijuna eura nadmašena vrijednost iz prethodnog izvješća (podatak iz 2023. godine).
OBŽ u navedenim uvjetima radi na značajnim ulaganjima u novu poslovnu infrastrukturu izgradnjom Zgrade 1. Poslovnog parka Gospodarskog centra[footnoteRef:22], kojom je u 2023. godini Županija dobila 5.000 m2 zatvorenih sadržaja za razvoj poduzetništva i organizaciju događanja (izložbe, sajmovi) te pomoćne objekte i sadržaje. Cilj podizanja gospodarske vidljivosti regije i unaprjeđenja poduzetničke klime već je postignut održavanjem niza manifestacija u objektu pa je tako u izvještajnom razdoblju održano 35 događanja s ciljem unaprjeđenja gospodarskih aktivnosti (npr. Sajam ljepote i zdravlja, Green Matrix Summit, WineOS, DEFCROS, AgroRocks, Proljetni i obrtnički sajam, Jesenski sajam, itd.). Budućim investicijama u drugu fazu projekta[footnoteRef:23] očekuje se pružanje zamaha razvoju novih proizvoda i usluga malih i srednjih poduzeća, razvoju usluga poduzetničkih potpornih institucija za mala i srednja poduzeća te razvoju mreže poslovnih komunikacija. Dodatno, Općina Podgorač je u srpnju 2025. godine potpisala ugovor za projekt izgradnje dijela komunalne infrastrukture u svojoj poduzetničkoj zoni[footnoteRef:24] u okviru programa namijenjenog gospodarskoj revitalizaciji Slavonije, Baranje i Srijema, za što je izrađen glavni projekt i ishođena građevinska dozvola te je postupkom javne nabave odabran izvođač radova. Ukupna vrijednost projekta iznosi 1,2 milijuna eura, a planirani završetak radova predviđen je do kraja 2027. godine, kako je i određeno ugovorom o sufinanciranju. [22:  Strateški projekt 11. važan za razvoj OBŽ, iz nadležnosti OBŽ ili povezanih tijela, Plan razvoja, str. 105.]  [23:  Strateški projekt 12. važan za razvoj OBŽ, iz nadležnosti OBŽ ili povezanih tijela, Plan razvoja, str. 105.-106.]  [24:  Strateški projekt 14. važan za razvoj OBŽ, čija provedba nije u nadležnosti OBŽ, Plan razvoja, str. 114.] 

Ukupno je iz Proračuna OBŽ u 2025. godini za realizaciju posebnog cilja 9 utrošeno 1.257.522,76 eura.
[bookmark: _Toc128473048][bookmark: _Hlk159423179]10. Podrška proizvodnji i preradi hrane u funkciji održivog regionalnog razvoja 
[bookmark: _Toc128473049]10.1. Ostvarene vrijednosti pokazatelja ishoda
	Pokazatelj ishoda
	Početna vrijednost
	Ciljna vrijednost
	Ostvarena vrijednost (godina podatka)

	Dodana vrijednost proizvodnje hrane, pića i duhana
	207,241 mil. kn (27,506 mil. eura)
(2020.)
	> 300,000 mil. kn
(39,817 mil. eura)
	39,025 mil. eura)
(2024.)

	Ekološka proizvodnja usjeva
	20.216 ha (2019.)
	> 30.000 ha
	16.914 ha (2024.)



[bookmark: _Toc128473050]10.2. Opis napretka u provedbi posebnog cilja 10 
Proizvodnja i prerada hrane jedna je od okosnica razvoja OBŽ za koju je nužno stvoriti infrastrukturnu i tehnološku osnovu za povećanje učinkovitosti, proizvodnju i preradu više dodane vrijednosti, čvrste lance vrijednosti i opskrbe te kvalitetnu, zdravu i sigurnu poljoprivredno-prehrambenu proizvodnju koja će biti ekološki održiva i otporna na klimatske promjene. 
Prema odabranim pokazateljima ishoda, vidljivo se da je u OBŽ značajno povećana dodana vrijednost proizvodnje hrane, pića i duhana u odnosu na prethodnu godinu (48%), kao i na početnu vrijednosti u 2020. godini (42%), a u istom razdoblju smanjene su proizvodne površine na kojima se odvija ekološka proizvodnja usjeva u odnosu na početnu vrijednost (moguće zbog poremećaja na tržištu posljednjih godina i striktnosti sustava certificiranja ekološke poljoprivredne proizvodnje), ali povećana za 6% u odnosu na prethodnu godinu. U sljedećem razdoblju bi svakako trebalo raditi na jačanju podrške proizvodnji i preradi hrane, od izmjena u sustavu gospodarenja poljoprivrednim zemljištem do potpore u plasiranju proizvoda na tržište.
S obzirom da je među prioritetima OBŽ u ovom području istaknuto pružanje podrške kod ulaska u sektor prerade hrane radi dodavanja vrijednosti te jačanje tržišta i konkurentnosti cijelog sektora, u prethodnom razdoblju se radilo na stvaranju dijela poljoprivredno-prerađivačke infrastrukture izgradnjom Regionalnog distribucijskog centra za voće i povrće[footnoteRef:25], ukupne vrijednosti 14,6 milijuna eura, od čega je 10 milijuna eura sufinancirano iz Nacionalnog plana oporavka i otpornosti. RDC služi kao središte za umrežavanje, pakiranje, preradu, brendiranje i distribuciju proizvoda, uz istovremeno jačanje proizvodnih organizacija koje će omogućiti proizvođačima da postanu konkurentniji na domaćem tržištu i stvoriti uvjete za izvoz prema tržištima EU-a i drugim tržištima. RDC je u 2023. godini stavljen u funkciju te njime upravlja tvrtka Regionalni distribucijski centar Osječko-baranjske županije za voće i povrće d.o.o. Osijek, a postotak popunjenosti kapaciteta za skladištenje u 2025. godini porastao je za 45% u odnosu na 2024. godinu. Na području OBŽ je također izgrađen, tj. proširen jedan sustav navodnjavanja, izvršena sanacija dijela sustava navodnjavanja Gat te je ishođena jedna građevinska dozvola za sustav navodnjavanja. Tijekom 2025. godine proveden je prekogranični projekt MILKYWAY, ukupne vrijedan gotovo 400.000,00 eura, u okviru kojeg je pružena podrška osnivanju i aktiviranju udruge proizvođača sira s područja Osječko-baranjske županije. Također, strateški projekt izgradnje i opremanja kulin inkubatora u Jagodnjaku[footnoteRef:26] ima kompletiranu projektnu dokumentaciju te je spreman za prijavu kada bude objavljen javni poziv. [25:  Strateški projekt 13. važan za razvoj OBŽ, iz nadležnosti OBŽ ili povezanih tijela, Plan razvoja, str. 106.  ]  [26:  Strateški projekt 16. važan za razvoj OBŽ, čija provedba nije u nadležnosti OBŽ, Plan razvoja, str. 115.] 

Ukupno je iz Proračuna OBŽ u 2025. godini za realizaciju posebnog cilja 10 utrošeno 1.572.004,54 eura.
[bookmark: _Toc128473051][bookmark: _Hlk159422806]11. Jačanje regionalne prepoznatljivosti putem brendiranja i promidžbe 

	Pokazatelj ishoda
	Početna vrijednost
	Ciljna vrijednost
	Ostvarena vrijednost (godina podatka)

	Noćenja u turističkim smještajnim objektima
	234.121 (2019.) 
	> 400.000
	330.286 (2025.)

	Rashodi za kulturu JLP(R)S, po stanovniku
	71,51 HRK 
(9,49 EUR) (2020.)
	> 74,00 HRK
(9,82 EUR)
	14,94 EUR (2025.)



[bookmark: _Toc128473053]11.2. Opis napretka u provedbi posebnog cilja 11 
OBŽ je po mnogočemu jedinstveno područje, od zemljopisnog položaja, preko kulturne, prirodne i industrijske baštine, bogatstva i zaštićenosti prirodnih resursa, do spremnosti za zelenu tranziciju i inovativnih pothvata u digitalnim i kreativnim industrijama. Stoga OBŽ radi na jačanju regionalne prepoznatljivosti kroz brendiranje i promociju, povezivanje kulturno-umjetničkih i turističkih sadržaja te unaprjeđenju faktora privlačnosti koristeći infrastrukturne, baštinske i gospodarske prednosti za razvoj gastronomskog, kulturnog, zdravstvenog, aktivnog, vjerskog, ruralnog i drugih oblika kontinentalnog turizma. 
U tom pogledu OBŽ je povećala ulaganja u kulturu, nadišavši ciljnu vrijednost već u prvoj godini provedbe Plana razvoja. Podaci o noćenjima u turističkim smještajnim objektima, pokazuju značajno povećanje u odnosu na 2024. godinu (21,26%), a osobito u odnosu na 2023. godinu (37,39%). Očekuje se nastavak pozitivnog trenda, pod pretpostavkom da nema većih vanjskih utjecaja koji bi mogli negativno utjecati na turističko tržište.
Na području OBŽ u tijeku je nekoliko strateških projekata koji će doprinijeti jačanju prepoznatljivosti i privlačnosti. Integrirani razvojni projekt obnove i turističke valorizacije kulturno-povijesnog naslijeđa biskupa Josipa Jurja Strossmayera projekt je Đakovačko-osječke nadbiskupije[footnoteRef:27] za čiju je prvu fazu završena dokumentacija, a kroz različite izvore financiranja provode se dijelovi projekta (trenutna vrijednost 610 tisuća eura). Prijavljen je i dio planiranih projekata u okviru zaštite kulturne baštine Prandau-Mailath[footnoteRef:28] u Donjem Miholjcu – posjetiteljski multimedijalni kulturni centar, dok je za prijavu pripremljen projekt rekonstrukcije i obnove Erdutska kula[footnoteRef:29], koji čeka prikladan poziv. Tijekom 2025. godine realizirano je ukupno 119 aktivnosti/programa za unaprjeđenje kontinentalnog turizma, od financiranja turističke zajednice OBŽ, potpora u ruralnom turizmu, razvojnog projekta turističkih infrastruktura, aktivnosti predstavljanja turističkih potencijala, do financiranja turističkih manifestacija, provedbe projekata i 16 promotivnih kampanja. Također, u izvještajnom razdoblju uspješno je djelovao Kulturni centar Osijek[footnoteRef:30] otvoren 2024. godine, a za čije je uređenje i opremanje osigurano 1,7 milijuna eura iz sredstava Ministarstva kulture i medija (930.000,00 eura) i sredstava MRRFEU (770.000,00 eura). [27:  Strateški projekt 17. važan za razvoj OBŽ, čija provedba nije u nadležnosti OBŽ, Plan razvoja, str. 116.]  [28:  Strateški projekt 19. važan za razvoj OBŽ, čija provedba nije u nadležnosti OBŽ, Plan razvoja, str. 117.]  [29:  Strateški projekt 18. važan za razvoj OBŽ, čija provedba nije u nadležnosti OBŽ, Plan razvoja, str. 116.-117.]  [30:  Strateški projekt 20. važan za razvoj OBŽ, čija provedba nije u nadležnosti OBŽ, Plan razvoja, str. 117.] 

Ukupno je iz Proračuna OBŽ u 2025. godini na realizaciju posebnog cilja 11 utrošeno 777.638,50 eura.
[bookmark: _Toc128473054]12. Podrška digitalnoj tranziciji društva i gospodarstva 
[bookmark: _Toc128473055]12.1. Ostvarene vrijednosti pokazatelja ishoda
	Pokazatelj ishoda
	Početna vrijednost
	Ciljna vrijednost
	Ostvarena vrijednost (godina podatka)

	Pokrivenost širokopojasne mreže %
	67,9% fiksne mreže (2020.)
	> 90% fiksne mreže
	68,40% (2022.)
(Nema novih podataka)

	Postotak informatičke pismenosti stanovnika u segmentu korištenja interneta
	81% (2020.)
	> 89%
	87,22% (2025., podatak za RH)

Razvoj i unaprjeđenje digitalne infrastrukture s ciljem povećanja uporabe informacijsko-komunikacijskih tehnologija imperativ je kako za javni tako i za privatni sektor. Građenje elektroničke komunikacijske infrastrukture i povezane opreme neophodne za pružanje elektroničkih komunikacijskih usluga, planiranje i priprema projektne dokumentacije i razvoj agregacijskih mreža sljedeće generacije, opremanje javne uprave tehnologijom, edukacija ciljnih skupina za intenzivnije korištenje takve tehnologije, omogućavanje dostupnosti širokopojasnog pristupa u ruralnim područjima i pokrivenost brzom širokopojasnom mrežom doprinose razvoju i unaprjeđenju digitalne infrastrukture s ciljem povećanja uporabe IKT.
Podatak za drugi pokazatelj ishoda u okviru ovog posebnog cilja dostupan je samo za cijelu Hrvatsku, s obzirom da se pretpostavlja relativno ravnomjerno stanje informatičke pismenosti na čitavom teritoriju, uz manje razlike u urbanim područjima u odnosu na ruralna. Posljednji dostupni podaci iz 2025. godine pokazuju da se za 6% povećala informatička pismenost stanovnika u segmentu korištenja interneta u odnosu na početnu vrijednost, čime se informatička pismenost građana približila ciljanoj vrijednosti za 2027. godinu.
U  svrhu postizanja ovog posebnog cilja u 2025. godini pokrenut je proces informatizacije rada tri zdravstvene ustanove s područja OBŽ – Doma zdravlja OBŽ, Zavoda za hitnu medicinu OBŽ i Poliklinike za rehabilitaciju slušanja i govora SUVAG Osijek – što će se nastaviti i u narednom razdoblju. Pored toga, Grad Osijek nositelj je projekta IT parka Osijek[footnoteRef:31] kao specijalizirane mikro gospodarske zone namijenjene tvrtkama koje posluju u sektoru informacijskih tehnologija (IT). Centar je otvoren u travnju 2024. godine, prostire se na 4.000 m2, a sadrži modularnu konferencijsku dvoranu s oko 300 sjedećih mjesta, više od 30 ureda, coworking prostor, informatički laboratorij, ugostiteljski objekt i druge sadržaje. Projekt je vrijedan 8,7 milijuna eura, od čega su gotovo polovica bespovratna sredstva EU.  [31:  Strateški projekt 22. važan za razvoj OBŽ, čija provedba nije u nadležnosti OBŽ, Plan razvoja, str. 118.  ] 

Ukupno je iz Proračuna OBŽ u 2025. godini na realizaciju posebnog cilja 12 utrošeno 408.899,02 eura.
[bookmark: _Toc128473057]13. Unaprjeđenje učinkovitosti i djelotvornosti javnog sektora i upravljanja javnom imovinom 

	Indeks razvoja (županije)
	II. skupina (2019.)
	> II. skupine 
	II. skupina (2024.)

	Broj javnih službenika na 1.000 stanovnika 
	2,29 (2019.) 
	< 2,10
	5,97 (2025.)

	Broj novih e-usluga za građane
	1 (2021.)
	> 5
	5 (2025.)



[bookmark: _Toc128473059]13.2. Opis napretka u provedbi posebnog cilja 13 
Unaprjeđenje rada javnog sektora doprinosi olakšavanju poslovanja poslovnog sektora, povećanju kvalitete i dostupnosti usluga građanima i pravnim osobama te osiguravanju adekvatne alokacije javnih sredstava. U tom su smislu prioritetna područja vezana uz razvoj ljudskih i tehnoloških kapaciteta. Kada je riječ o ljudskim kapacitetima, pokazatelj broj javnih službenika na 1.000 stanovnika iz 2019. godine temeljen je na podacima Ministarstva uprave i pravosuđa, no s obzirom da su s 1. siječnja 2020. godine ukinuti županijski uredi državne uprave te njihovi poslovi i zaposlenici pripojeni županijama, došlo je do nužnih izmjena u metodologiji izračuna. Tako je krajem 2025. godine u OBŽ radilo 406 javnih službenika i namještenika, a u 42 jedinice lokalne samouprave ukupno 1.091 zaposlenik (napomena: broj uključuje i komunalne radnike i osobe privremeno zaposlene na poslovima javnih radova). Time je broj radnika smanjen za gotovo 80 u odnosu na podatke iz 2021. godine, iako je broj administrativnih službenika na lokalnoj i područnoj razini ostao sličan, uz dodatak osoba koje su prethodno radile u županijskim uredima državne uprave (državni službenici i namještenici). Posljedično je smanjen i omjer službenika na 1.000 stanovnika sa 6,16 (podatak za 2022. godinu) na 5,97.
S tehnološke strane, promjene poput digitalizacije upravljanja, otvaranja (javnih) podataka u strojno čitljivim formatima, širenja broja e-usluga i sl. omogućavaju administrativno rasterećenje i olakšavanje rada s građanima i korisnicima iz privatnog i civilnog sektora. Trenutno su dostupne usluga prijave predstavki i pritužbi putem elektroničkog obrasca na mrežnim stranicama OBŽ, zatim usluga e-Obrasci te usluga e-prijave i e-izvještavanja o provedbi projekata financiranih iz programa javnih potreba OBŽ, a usluge e-Predmeti i Korisnički pretinac – isporuka pismena OBŽ u korisnički pretinac sustava e-Građani, uvedene su tijekom 2025. godine.
Jačanje upravljačkih kapaciteta u javnoj upravi na područnoj razini jedan su od preduvjeta za povećanje stupnja razvijenosti na razini cijele županije. Jedno od mjerila uspjeha u tom smjeru jest i indeks razvoja (razvijenosti), kako pojedinih jedinica lokalne samouprave, tako i same županije. Prema podacima nadležnog ministarstva, 2024. godine nije došlo do promjene u kategorizaciji OBŽ ni njezinih općina i gradova pa gradovi Osijek i Našice i općina Antunovac ostaju jedine iznadprosječno rangirane jedinice lokalne samouprave.
Kada je riječ o projektima od strateškog značaja u ovom području, vrijedi spomenuti da je za revitalizaciju brownfield područja OLT[footnoteRef:32] – izrađena pripremna dokumentacija (konzervatorska dokumentacija, studija izvedivosti, projektna dokumentacija rekonstrukcije i prenamjene upravne zgrade OLT-a, analiza vrsta otpada i prijedlog zbrinjavanja nastalog otpada, kao i projekt uklanjanja građevina) ukupne vrijednosti 368 tisuća eura. Projekti koji će se provoditi u svrhu revitalizacije navedenog područja planiraju se financirati iz prikladnih poziva. [32:  Strateški projekt 16. važan za razvoj OBŽ, iz nadležnosti OBŽ ili povezanih tijela, Plan razvoja, str. 107.-108.  ] 

Ukupno je iz Proračuna OBŽ u 2025. godini na realizaciju posebnog cilja 13 utrošeno 3.620.373,51 eura. Napomena: u ukupni financijski iznos nisu uključeni troškovi javne uprave i administracije Županije, kao ni troškovi predstavničkog i izvršnog tijela Županije, odnosno gotovo 17,9 milijuna eura.
[bookmark: _Toc128473060]14. Podrška razvoju slabije razvijenih i potpomognutih područja Županije 

	Ukupni prihodi općine
	39 JLS-a: 7.198,88 kn (955,46 eura) /po stanovniku (2019.)
	> 12.000,00 kn (1.592,67 eura)/po stanovniku
	39 JLS-a: 955,80 eura /po stanovniku (2024.)

	Ugovorena sredstva fondova EU u BDP-u županije
	25% (2018.)
	> 35%
	Nema novih podataka

Kao ključna odrednica u podršci razvoju slabije razvijenih i potpomognutih područja u OBŽ isprofilirala su se pitanja jačanja kapaciteta dionika razvoja i osiguravanja sustava podrške za apsorpciju sredstava u sljedećem razdoblju, pri čemu veću podršku zahtijevaju oni gradovi i općine koji su potkapacitirani u ljudskim i financijskim resursima. 
Podatak za prvi pokazatelj ishoda pokazuje da su učinci smanjene gospodarske aktivnosti zbog posljedica pandemije i drugih globalnih događanja bili vidljivi 2021. godine i na ukupnim prihodima jedinica lokalne samouprave s područja OBŽ koji spadaju u II. skupinu prema važećem indeksu razvijenosti (među koje ne spadaju Grad Osijek, Grad Našice i Općina Antunovac). Navedeni prihodi su se vratili na vrijednosti iz 2019. godine, što ohrabruje, budući da su pod dugogodišnjim pritiskom unutarnjih (depopulacijski izazovi) i vanjskih čimbenika (eskalacija aktivnih ratova, nastavak inflatornih pritisaka i sl.).
Za drugi pokazatelj ishoda u okviru ovog posebnog cilja nema novijih podataka, budući da nadležno ministarstvo u promatranom razdoblju nije sustavno objavljivalo podatke o ugovorenim sredstvima fondova Europske unije. Ovisno o nadležnom ministarstvu, podaci o ugovorenim sredstvima mogli bi biti dostupni u sljedećem godišnjem izvješću.
Vrijedi napomenuti da na području OBŽ, u svrhu pružanja podrške slabije razvijenim i potpomognutim područjima, djeluje regionalni koordinator, sedam lokalnih koordinatora i pet lokalnih akcijskih grupa, dok se u svrhu usklađenog razvoja redovito održavaju koordinacije župana s načelnicima i gradonačelnicima kao i sjednice Partnerskog vijeća Županije. 
Ukupno je iz Proračuna OBŽ u 2025. godini na realizaciju posebnog cilja 14 utrošeno 1.177.242,43 eura.
[bookmark: _Toc128473063][bookmark: _Hlk159491039]Zaključak
Podaci navedeni u Godišnjem izvješću o provedbi Plana razvoja Osječko-baranjske županije za razdoblje do 2027. godine za 2025. godinu, pokazuju značajan napredak i pozitivan trend gospodarskog i društvenog razvoja na području OBŽ u odnosu na prethodno izvještajno razdoblje. Vrijedi napomenuti da je ukupno je iz Proračuna OBŽ u 2025. godini na realizaciju svih posebnih ciljeva Plana razvoja utrošeno 244.891.904,62 eura, a uz decentralizirana sredstva, sredstva utrošena za troškove javne uprave i administracije te troškove predstavničkog i izvršnog tijela Županije, ukupno je utrošeno 277.887.275,84 eura.
Temeljem prikupljenih podataka o odabranim pokazateljima ishoda kojima se dokazuje napredak u realizaciji posebnih ciljeva Plana razvoja, kao i podataka o aktivnostima koje je OBŽ poduzimala tijekom 2025. godine, vidljivo je sljedeće:
· prema gotovo dvije trećine promatranih pokazatelja ishoda (25 od 37) učinjen je napredak u odnosu na početnu vrijednost, od čega je u čak 17 slučajeva premašena i ciljna vrijednost: iznos isplaćenih potpora za novorođenu djecu, gustoća liječnika na 10.000 stanovnika, rashodi za socijalnu zaštitu po stanovniku, broj domova za starije osobe, regionalna stopa nezaposlenosti, udio učenika korisnika centara kompetencije u ukupnom broju učenika, rashodi za kulturu po stanovniku, rashodi za sport po stanovniku, investicije u zaštitu okoliša, stupanj recikliranja komunalnog otpada, broj prometnih nesreća (postignuto značajno smanjenje), rashodi za civilnu zaštitu po stanovniku, izvoz dobara i usluga, bruto investicije u intelektualnu imovinu te bruto investicije u materijalnu i nematerijalnu imovinu u području obrazovanja. Pozitivan trend dodatno je ojačan i napretkom u području izvoza dobara i usluga, kao i dodane vrijednosti proizvodnje hrane, pića i duhana, što ukazuje na rast gospodarske konkurentnosti Županije;
· kod određenog dijela pokazatelja (2) podatak je ostao isti, ili zbog toga što se nije očekivala njihova promjena (npr. postotak zaštićenih područja za biološku raznolikost) ili se nije očekivala u promatranom razdoblju (npr. indeks razvijenosti županije);
· za dio pokazatelja (2) nisu pronađeni noviji podaci od onih koji su bili poznati kod početnih vrijednosti, uglavnom zbog nedostatka izvora podataka, odnosno njihovog objavljivanja na godišnjoj razini od strane nadležnih tijela (npr. podatak o pokrivenosti širokopojasne mreže ili podatak o ugovorenim sredstvima fondova EU u BDP-u županije). Kod takvih pokazatelja, noviji podaci bit će uvršteni u jedan od sljedećih godišnjih izvješća, ovisno o učestalosti njihove objave;
· kod 8 pokazatelja ishoda došlo je do smanjenja u odnosu na početnu vrijednost ili pogoršanja u odnosu na 2024. godinu, što je uzrokovano demografskim izazovima, strukturnim promjenama na tržištu rada, promjenom metodologije kod nekih pokazatelja i drugim razlozima, kako slijedi:
· za posebni cilj 1 Podrška demografskoj revitalizaciji i osnaživanje obitelji, podaci još uvijek pokazuju generalno negativan trend kod postotka najmlađeg stanovništva (0-14 godina) i salda ukupne migracije, premda je nastavljen pozitivan trend smanjenja negativnog migracijskog salda (sa -531 u 2023. godini i -314 u 2024. godini). Dapače, podaci MUP-a pokazuju da je dugogodišnji trend iseljavanja u 2025. godini zaustavljen (394 više doseljenih u odnosu na odseljene osobe), za što se očekuje potvrda u podacima DZS-a u sljedećem izvještajnom razdoblju. S druge strane, zabilježen je značajan napredak kod iznosa isplaćenih potpora za novorođenu djecu, što je rezultat jačanja fokusa OBŽ na demografsku revitalizaciju i aktivne demografske mjere. Demografski izazovi ostaju prioritetan cilj javnih politika na svim razinama vlasti te zahtijevaju sinergijsko djelovanje svih dionika razvoja;
· za posebni cilj 4 Jačanje zajednice i civilnog društva u funkciji poticanja aktivnog i kvalitetnog života građana, podatak o smanjenju ukupnog broja i broja aktivnih udruga na području županije dodatno se smanjio tijekom 2025. godine (s 2.987 na 2.871, odnosno s 1,18 na 1,14 na 10.000 stanovnika), nastavivši trend započet prethodnih godina. Navedeno je i dalje većim dijelom posljedica primjene izmijenjenog Zakona o udrugama iz prosinca 2022. godine (efikasniji postupak brisanja neaktivnih udruga iz registra) te manjim dijelom smanjenja aktivnosti civilnih inicijativa u promatranom razdoblju. Istovremeno, pokazatelji vezani za rashode za kulturu i sport po stanovniku nastavljaju premašivati planirane ciljne vrijednosti, što pokazuje snažnu podršku OBŽ razvoju kvalitete života građana;
· za posebni cilj 6 Razvoj lokalne i regionalne infrastrukture radi unaprjeđenja kvalitete života s ciljem ekološke i energetske tranzicije, pokazatelj o stanovništvu priključenom na javnu vodoopskrbu pokazuje smanjenje u odnosu na početnu vrijednost (s 98,5% na 92,60%), ali blagi porast u odnosu na 2024. godinu (s 91,80% na 92,60%), što predstavlja pozitivan trend. Novija metodologija u skladu s direktivama EU podrazumijeva strože kriterije kvalitete vode za ljudsku potrošnju, što je rezultiralo nižom razinom priključenosti, premda su stvarna ulaganja u vodoopskrbnu infrastrukturu nastavljena. Istovremeno, pokazatelj stupnja recikliranja komunalnog otpada zabilježio je impresivan rast s 31% u 2023. godini na 41,40% u 2024. godini, pri čemu je već u 2024. godini postignuta ciljna vrijednost od >40% za 2027. godinu. S druge strane, finalna potrošnja energije u kućanstvima po stanovniku pokazuje blago povećanje (s 6,78 MWh u 2023. na 6,91 MWh u 2024. godini), pri čemu ciljna vrijednost od <6,4 MWh još nije postignuta. Navedeni podatak procjenjuje se temeljem ukupne potrošnje na nacionalnoj razini te se može smatrati približnim;
· za posebni cilj 7 Razvoj i unaprjeđenje održive mobilnosti, pokazatelj o broju prometnih nesreća na području OBŽ u 2025. godini zabilježio je značajan pozitivan pomak. Tijekom prvih deset mjeseci 2025. godine zabilježene su 1.383 prometne nesreće, što predstavlja smanjenje za gotovo trećinu u odnosu na početnu vrijednost iz 2019. godine (2.057 nesreća) i za gotovo 35% u odnosu na 2024. godinu (2.121 nesreća). Iako se podatak odnosi na prvih deset mjeseci promatranog razdoblja, ukoliko se doda razmjeran iznos za studeni i prosinac, i dalje je riječ o značajnom smanjenju, čime je premašena i ciljna vrijednost (<1.850 nesreća). Temeljem sljedećih godišnjih izvješća moći će se zaključiti je li riječ o dugoročnom trendu ili o iznimnoj godini. S druge strane, pokazatelj o udjelu korisnika prometnih sredstava koji koriste obnovljive izvore energije u javnom prijevozu smanjen je u odnosu na početnu vrijednost (sa 61% u 2020. godini na 55,32% u 2025. godini). Navedeno je posljedica činjenice da dio tramvajskog prometa u Osijeku još uvijek nije u potpunosti obnovljen, iako su projekti modernizacije u tijeku te se očekuje pozitivan trend u narednom razdoblju s nabavkom novih električnih tramvaja i autobusa;
· za posebni cilj 9 Razvoj i unaprjeđenje poslovnog okruženja te konkurentnosti i inovativnosti gospodarstva, podatak o udjelu zaposlenih u mikro, malim i srednjim poduzećima u ukupnom broju zaposlenih pokazuje daljnje smanjenje s 84,03% u 2023. godini na 83,01% u 2024. godini, nastavivši višegodišnji trend. Navedeno je posljedica rasta zaposlenosti u velikim poduzećima, što samo po sebi nije negativan pokazatelj, jer ukazuje na konsolidaciju gospodarskih subjekata i povećanje produktivnosti. Istovremeno, drugi pokazatelji poput BDP-a po stanovniku, izvoza dobara i usluga te bruto investicija u intelektualnu imovinu pokazuju pozitivan trend, potvrđujući rast gospodarske konkurentnosti OBŽ;
· za posebni cilj 10 Podrška proizvodnji i preradi hrane u funkciji održivog regionalnog razvoja, pokazatelj o ekološkoj proizvodnji usjeva pokazuje blagi rast sa 16.014 ha u 2023. godini na 16.914 ha u 2024. godini, što predstavlja minimalno poboljšanje od 6%, ali je i dalje ispod početne vrijednosti iz 2019. godine (20.216 ha). Pad je dijelom posljedica striktnosti sustava certificiranja ekološke poljoprivredne proizvodnje, poremećaja na tržištu i smanjene isplativosti eko proizvodnje, unatoč programima poticaja. Istovremeno, pokazatelj dodane vrijednosti proizvodnje hrane, pića i duhana zabilježio je značajan rast s 26,380 milijuna eura u 2023. godini na 39,025 milijuna eura u 2024. godini, što predstavlja povećanje od 48% u odnosu na prethodnu godinu i približavanje ciljanoj vrijednosti. Navedeno ukazuje na pozitivan trend jačanja prerađivačkog sektora;
· za posebni cilj 13 Unaprjeđenje učinkovitosti i djelotvornosti javnog sektora i upravljanja javnom imovinom, podatak o broju javnih službenika na 1.000 stanovnika pokazuje daljnje smanjenje sa 6,16 u 2022. godini na 5,97 u 2025. godini. Valja napomenuti da je broj administrativnih službenika na lokalnoj i područnoj razini ostao sličan tijekom promatranog razdoblja, a porast u odnosu na početnu vrijednost iz 2019. godine (2,29) posljedica je pripajanja zaposlenika bivših županijskih ureda državne uprave županijama nakon njihovog ukidanja 1. siječnja 2020. godine, što predstavlja metodološku promjenu u izračunu pokazatelja. S druge strane, zabilježen je napredak u broju novih e-usluga za građane (s 3 u 2024. godini na 5 u 2025. godini), čime je postignuta ciljna vrijednost za 2027. godinu;
· za posebni cilj 14 Podrška razvoju slabije razvijenih i potpomognutih područja Županije, pokazatelj o ukupnim prihodima 39 ispodprosječno razvijenih jedinica lokalne samouprave s područja OBŽ pokazuje blago poboljšanje u 2024. godini (s 863,64 eura po stanovniku u 2023. godini na 955,80 eura po stanovniku u 2024. godini), čime se vratila na razinu iz 2019. godine. Navedeno pokazuje oporavak nakon pada uzrokovanog posljedicama pandemije i globalnih ekonomskih poremećaja. Međutim, demografski izazovi i starenje stanovništva i dalje predstavljaju rizik za dugoročni razvoj slabije razvijenih područja, zbog čega je potrebna daljnja usmjerena potpora.
OBŽ kao jedinica područne (regionalne) samouprave u kontinuitetu poduzima napore na jačanju privlačnosti za život i rad na svom području te na stvaranju uvjeta za ostanak i dostojanstven život građana. Također, kroz svoje napore i temeljem podataka OBŽ će nastojati, usmjerenim djelovanjem i zajedno s nacionalnom i lokalnom razinom vlasti, odgovoriti na jedan od ključnih izazova uz depopulaciju - neravnomjeran razvoj manjih mjesta i ruralnih područja županije. Najvažniji napor kojeg mogu učiniti dionici razvoja na lokalnoj i regionalnoj razini, vodeći se ciljevima javnih politika i podrškom njihovih nositelja, kontinuitet je u promišljanju i provedbi razvojnih projekata. Fokus razvoja stavljen je na provedbu mjera demografske politike, jačanje gospodarskih aktivnosti kojim bi se osigurao povratak dijela iseljenih i useljavanje novih stanovnika, osiguravanje sveobuhvatne predškolske skrbi, jačanje obrazovnog, zdravstvenog i sektora socijalne skrbi, unaprjeđenje prometne povezanosti - osobito javnog prijevoza, revitalizacija bivših industrijskih i ruralnih područja, uz brigu za očuvanje kulturne i prirodne baštine i okoliša i drugih aktivnosti kojima će se osigurati daljnji razvoj i napredak svih dijelova OBŽ i doprinijeti ujednačenom razvoju Republike Hrvatske.
Tijekom 2025. godine nastavljena je provedba značajnog broja strateških projekata definiranih Planom razvoja. Među najznačajnijim postignućima ističu se dovršena izgradnja i opremanje nove zgrade I. gimnazije u Osijeku koja je u školskoj godini 2025./2026. započela s radom, nastavak provedbe projekta rekonstrukcije zgrade Muzeja likovnih umjetnosti, nastavak projekta rekonstrukcije i dogradnje Copacabane u Osijeku, te značajan rast popunjenosti kapaciteta Regionalnog distribucijskog centra za voće i povrće (sa 63,40% u 2024. godini na 92% u 2025. godini). Također, usvojen je četverogodišnji Program za mlade OBŽ, te je tijekom 2025. godine OBŽ uspješno nastavio aktivnosti započete tijekom 2024. godine kada je bio proglašen Europskom regijom sporta, čime je stavljen još snažniji naglasak na sport, izgradnju sportske infrastrukture i podizanje kvalitete uvjeta treniranja.
Jedan od značajnih izazova predstavlja osiguravanje izvora (su)financiranja za realizaciju ulaganja u gospodarsku, društvenu i komunalnu infrastrukturu, osobito u ekonomski nestabilnom razdoblju obilježenom globalnom inflacijom, poremećajima u opskrbi energentima i sirovinama, ratnim zbivanjima na teritoriju Europe i Bliskog istoka, te porastom protekcionizma i geopolitičke fragmentacije. Navedeni događaji potencijalni su rizik daljnjim aktivnostima koje se poduzimaju u realizaciji posebnih ciljeva definiranih Planom razvoja. Uz značajna postignuća u provedbi dijela strateških projekata zacrtanih Planom razvoja, velik broj pripremljenih i za realizaciju spremnih projekata od strateške važnosti za ostvarenje posebnih razvojnih ciljeva OBŽ spreman je za prijavu na pozive za sufinanciranje iz dostupnih EU i ostalih izvora, što se očekuje u narednom izvještajnom razdoblju.
Napori OBŽ usmjereni su i na daljnje jačanje apsorpcijskog kapaciteta za povlačenje sredstava iz EU fondova u programskom razdoblju 2021.-2027., pri čemu se nastavlja s pripremom projektno-tehničke dokumentacije za brojne projekte, kao što su nastavak izgradnje Poslovnog parka Gospodarskog centra, projekt izgradnje i rekonstrukcije južne obale u luci Osijek, projekti u području zdravstvene infrastrukture (Centar za kontrolu komaraca, dnevne bolnice i dnevne kirurgije KBC Osijek, izgradnja novog Kliničko bolničkog centra Osijek), projekti u području obrazovanja (Znanstveno-istraživački centar elektrotehnike i računarstva u okviru FERIT-a), te projekti u području socijalne skrbi (Centar za starije osobe Našice, dodatni smještajni kapaciteti za osobe oboljele od Alzheimerove bolesti u Osijeku).
[bookmark: _Toc128473064]S obzirom na promjene konteksta djelovanja i rastuće potrebe građana, poslovnog i civilnog sektora, kao i uzevši u obzir zakonske obveze, OBŽ će u razdoblju do izrade sljedećeg godišnjeg izvješća o provedbi Plana razvoja, nastaviti s provedbom preporuka iz srednjoročnog vrednovanja koje je provedeno tijekom 2025. godine. Rezultati vrednovanja pokazali su da se Plan razvoja uspješno provodi te da projekti i mjere doprinose razvoju županije, što potvrđuje da je gotovo dvije trećine pokazatelja ishoda bilježi napredak u odnosu na početnu vrijednost, od čega je u gotovo polovici slučajeva već premašena ciljna vrijednost za 2027. godinu. Navedeno pokazuje da je OBŽ na dobrom putu u ostvarivanju zacrtanih razvojnih ciljeva te da se napori usmjereni na ujednačen i održiv razvoj svih dijelova županije odvijaju u pravom smjeru.

Metodološke napomene
Godišnje izvješće sadrži najnovije dostupne podatke za pojedini pokazatelj ishoda. Godina na koju se podatak odnosi i relevantni izvori za podatak navedeni su u stupcu "Godina i izvor podataka" Priloga 1. 

[bookmark: _Toc128473065]Prilog 1. 
Podaci za izradu Godišnjeg izvješća o provedbi Plana razvoja Osječko-baranjske županije za razdoblje do 2027. godine za 2025. godinu priloženi su u Excelu.
U tablici su navedeni sljedeći podaci:
· Redni broj posebnog cilja
· Razvojni smjer NRS-a 2030.
· Strateški cilj NRS-a 2030.
· Pokazatelj i ciljna vrijednost pokazatelja učinka NRS-a 2030.
· Naziv posebnog cilja 
· Oznaka pokazatelja ishoda
· Pokazatelj ishoda
· Početna vrijednost pokazatelja ishoda
· Ciljna vrijednost pokazatelja ishoda
· Ostvarena vrijednost pokazatelja ishoda
· Godina i izvor podatka
· Ukupan iznos sredstava utrošenih za provedbu posebnog cilja EUR 
· Izvor financiranja u proračunu JLP(R)S
· Doprinos zelenoj tranziciji (DA/NE)
· Doprinos digitalnoj transformaciji (DA/NE)
· Doprinos ciljevima održivog razvoja (SDG)

